open-index/open-wikipedia-markdown huggingface dataset:
รัชพล แย้มแสง

**รัชพล แย้มแสง** มีชื่อเล่นว่า **มิวสิค** เป็นนักร้องและนักแสดงชาวไทย จากโครงการนักล่าฝันในรายการ ทรู อะคาเดมี่ แฟนเทเชีย ซีซั่นที่ 4 มีรหัสประจำตัวคือ V8 และปัจจุบันประกอบอาชีพธุรกิจส่วนตัว

## ประวัติ
รัชพล แย้มแสง เกิดวันที่ 2 กรกฎาคม พ.ศ. 2531 ที่กรุงเทพจบการศึกษาระดับมัธยมศึกษาจากโรงเรียนเตรียมอุดมศึกษาพัฒนาการ, ระดับปริญญาตรีจากคณะวิศวกรรมศาสตร์ มหาวิทยาลัยเกษตรศาสตร์ สาขาซอฟต์แวร์และความรู้, ระดับปริญญาโทจาก Ecomomic And Financial Analysis  Manchester Metropolitan University ได้รับรางวัลรองชนะเลิศอันดับ 3 ของรายการทรู อะคาเดมี แฟนเทเชีย ฤดูกาลที่ 4  ได้ร้องเพลง "เนื้อคู่" จากอัลบั้ม *X-treme Army* และออกผลงานในฐานะคู่ดูโอกับวิวิศน์ บวรกีรติขจร ในนาม มังกี้ร็อก ออกอัลบั้มชื่อชุด *มังกี้ร็อก* เมื่อปี 2552 มีผลงานแสดงละครเรื่อง *[[The Sixth Sense สื่อรักสัมผัสหัวใจ]]* และ *[[The Sixth Sense สื่อรักสัมผัสหัวใจ|The Sixth Sense สื่อรักสัมผัสหัวใจ ภาค 2]]* รับบทเป็นก้องฟ้า (ก๊อง) มีผลงานแสดงภาพยนตร์เรื่อง *[[รักจัดหนัก]]* ตอน เป็นแม่เป็นเมีย กำกับโดยอนุชิต มวลพรม แสดงร่วมกับวรรณิศร เลาหมนตรี หลังจากนั้นจึงได้หันมาทำงานธนาคารและธุรกิจส่วนตัว

## ผลงานเพลง
หลักจากเข้าแข่งขันรายการแล้วมีผลงานดังต่อไปนี้
* รองชนะเลิศอันดับ 3 ของรายการ True Academy Fantasia Season 4 
* อัลบั้ม Exclusive Fashion VDO: Sand Sea & Me 
* อัลบั้ม X-treme Army ร้องเพลงเดี่ยว "เนื้อคู่", เพลงกลุ่มร็อก "Time Machine", และเพลงรวม "Army Energy" 
* คอนเสิร์ต AF4 X-treme Army In Concert
* คอนเสิร์ต The Best of True AF4 Concert 
* หนังสือ True AF4 Symphony of Dreams 
* พรีเซนเตอร์ เป๊ปซี่ , 7-Eleven
* อัลบั้ม Monkey Rock
* ได้ร่วมรายการเรียลลิตี้ The Master ในนาม ทีม M1
* Single เพลง สักวัน โปรเจกต์ AF Tribute to Ohm Chatree Kongsuwan and The Innocent
* เพลง ข้างๆกัน ประกอบภาพยนตร์ รักจัดหนัก(Love not yet)
* เพลง Single เหมือนเดิมไปทุกวัน 
* คอนเสิร์ต AF4 จบปะ @ หอประชุมธรรมศาสตร์
* เพลง หูแว่ว ประกอบละคร The Sixth Sense สื่อรักสัมผัสหัวใจ
* คอนเสิร์ต AF Reunion V Fun มันส์ เฟิร์ม วันเสาร์ที่ 6 มิถุนายน 2558/2015 - Impact arena เมืองทองธานี

## ผลงานทางการแสดง
### ละครโทรทัศน์

|rowspan = "1" align="center"| 2555 ||align="center"|* [[The Sixth Sense สื่อรักสัมผัสหัวใจ]] *||rowspan = "2" align="center"|  ก้องฟ้า (ก๊อง)
|-
|rowspan = "1" align="center"| 2556 ||align="center"| *[[The Sixth Sense สื่อรักสัมผัสหัวใจ|The Sixth Sense สื่อรักสัมผัสหัวใจ ภาค 2]]*
|-
|rowspan = "1" align="center"|  2557 ||align="center"|* [[พล นิกร กิมหงวน]] *||rowspan = "2" align="center"|  นิกร การุณวงศ์ (นิกร)
|-
|rowspan = "1" align="center"| 2558 ||align="center"|* [[พล นิกร กิมหงวน|พล นิกร กิมหงวน ภาค 2]] *
|-
|}

### ภาพยนตร์

|rowspan = "1" align="center"| พ.ศ. 2554 ||align="center"| *รักจัดหนัก (Love,not yet)* ||align="center"| ม่อน  ในตอน เป็นแม่เป็นเมีย
|-
|rowspan = "1" align="center"| พ.ศ. 2561||align="center"| 9 ศาสตรา (ภาพยนตร์ Animation) ||align="center"| พากษ์เสียงเป็น  ลิงวาตะ
|-
|}

## อ้างอิง

## แหล่งข้อมูลอื่น
* 

หมวดหมู่:ศิลปินสังกัดทรูแฟนเทเชีย
หมวดหมู่:นักแสดง ทรู อะคาเดมี แฟนเทเชีย
หมวดหมู่:บุคคลจากกรุงเทพมหานคร‎‎
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์
หมวดหมู่:ศิลปินที่เป็นแนวร่วมกปปส.
มูฟวาเบิลไทป์

160x73px|thumb|right|มูฟวาเบิลไทป์
**มูฟวาเบิลไทป์** (Movable Type) เป็นระบบบล็อกที่ได้รับความนิยมสูงอีกตัวนึง พัฒนาโดยภาษาโปรแกรม Perl CGI โดยบริษัท Six Apart และใช้งานในลักษณะโอเพนซอร์ซ

## อ้างอิง

หมวดหมู่:ระบบจัดการเนื้อหาโอเพนซอร์ส
หมวดหมู่:ภาษาเพิร์ล
หมวดหมู่:ซอฟต์แวร์บล็อก
เสือเฒ่า

**เสือเฒ่า** เป็นภาพยนตร์ไทย ที่ออกฉายในปี พ.ศ. 2503 ระบบถ่ายทำฟิล์ม 16 มม., สี สร้างโดยไทยไตรมิตรภาพยนตร์ อำนวยการสร้างโดย แท้ ประกาศวุฒิสาร กำกับการแสดงโดย ครูเนรมิต นำแสดงโดย พันคำ รับบทเสือเฒ่า, ลือชัย นฤนาท, อาคม มกรานนท์, รุ้งลาวัลย์ พิบูลสันติ, เชาว์ แคล่วคล่อง, ไศลทิพย์ ตาปนานนท์ เข้าฉายเมื่อ 3 มิถุนายน พ.ศ. 2503 ภาพยนตร์เรื่องนี้เข้าฉายที่โรงภาพยนตร์ศาลาเฉลิมกรุง และโรงภาพยนตร์เฉลิมบุรี

## เรื่องย่อ

หมวดหมู่:ภาพยนตร์ไทยที่ออกฉายในปี พ.ศ. 2503
หมวดหมู่:ภาพยนตร์ที่กำกับโดย อำนวย กลัสนิมิ
Service-oriented architecture

**Service-oriented architecture** (SOA) คือ การสร้างและพัฒนา ซอฟต์แวร์โดยใช้แนวคิดของ โครงสร้างของธุรกิจสมัยใหม่ ซึ่งมาจากแนวคิดที่ได้รับอิทธิพลมาจาก แนวคิดแบบ "รูปแบบ เป็นผลมาจาก การใช้งาน" (form follows function)

SOA คือ ชุดของซอฟต์แวร์หนึ่ง ๆ ที่ถูกออกแบบให้มีลักษณะที่ยืดหยุ่นต่อการใช้งานโดยจะปฏิบัติหน้าที่อยู่ระหว่างเฟส ของการพัฒนาระบบ (systems development) กับ การควบรวมการประมวลผล (integration in computing) ระบบใด ๆ ที่ถูกออกแบบบนพื้นฐานของ SOA นั้น จะประกอบไปด้วยชุดของการปฏิบัติงานที่ทำหน้าที่เป็นตัวควบรวมการให้บริการ ซึ่งสามารถถูกนำมาใช้ได้กับระบบต่าง ๆ ที่หลากหลาย หรือ ระบบที่ถูกแบ่งแยกออกตาม หน่วยงานองค์กร หรือ ธุรกิจที่แตกต่างกัน

SOA ยังเป็นผู้จัดหาการให้บริการต่าง ๆ ให้กับผู้บริโภค เช่น web-based applications ที่ให้บริการในรูปแบบของ SOA-based services ตัวอย่างเช่น หน่วยงาน หรือ แผนกต่าง ๆ ที่ถูกแบ่งแยกภายในองค์กร สามารถนำ SOA service มาประยุกต์ใช้ร่วมกัน โดยระบบจะควบรวมการปฏิบัติแม้แต่ภาษาในการพัฒนาโปรแกรมที่แตกต่างกันแต่ละแผนก ดังนั้น หน่วยงานย่อยต่าง ๆ จึงถูกเรียกว่า Client จะได้รับผลประโยชน์ในการใช้งานและเข้าถึงระบบได้อย่างสะดวก และ เป็นที่เข้าใจง่ายยิ่งขึ้น
ดังนั้น XML จึงเข้ามามีบทบาท เป็นตัวทำหน้าที่เป็น interface ให้กับ ระบบ SOA service
SOA ทำหน้าที่ รวบรวม แอปพลิเคชันต่าง ๆ ที่ถูกพัฒนาในภาษาที่ต่างกัน ที่อยู่ภายในองค์กรเดียวกัน ด้วยวิธีการ Web-based environment และสามารถนำมาประยุกต์ใช้งานได้กับแพลทฟอร์มที่หลากหลายด้วย

ในการติดต่อระหว่างหน่วยงาน แทนที่จะใช้ API ในระบบ SOA ออกแบบหน้าจอ interface ที่ทำงานด้วย Protocols และ functionality
ประเด็นสำคัญคือ การใช้งานของระบบ SOA นั้นจะร้องขอ "loose coupling of services" ด้วย Operating systems และ เทคโนโลยีอื่นที่สนับสนุนการปฏิบัติงานของแอปพลิเคชันเหล่านั้น
SOA แบ่งฟังก์ชันออกเป็นหน่วยหรือ units หรือ การให้บริการ service อย่างชัดเจน ซึ่งผู้พัฒนาสามารถเข้าถึงได้ทางเครือข่ายในกรณีที่อนุญาตให้ผู้ใช้ สามารถใช้งานในการเพิ่มเติม หรือ นำข้อมูลกลับมาใช้ในแอปพลิเคชันนั้น ๆ

การให้บริการและการสื่อสารกันระหว่างผู้ใช้ ด้วยวิธีการส่งต่อข้อมูลในลักษณะที่ถูกกำหนด และสามารถใช้งานร่วมกันได้ ในลักษณะความร่วมมือในกิจกรรมการให้บริการหนึ่ง ๆ หรือมากกว่าก็ได้

SOA เห็นได้อย่างชัดเจนในรูปแบบหนึ่งของการทำงานในลักษณะ distributed computing และ modular programming ที่มีลักษณะเช่นเดียวกันกับ mashups, SaaS และ Cloud Computing เหล่านี้เป็น ลูกหลาน ที่เกิดจากแนวคิดของ SOA

หมวดหมู่:ระบบสารสนเทศ
หมวดหมู่:เว็บเซอร์วิซ
เส้นโค้งมังกร

300 px|alt=Animation of the iterations of the Heighway dragon curve|thumb|ภาพแอนิเมชันที่แสดงวิธีทำเส้นโค้งมังกรไฮเวย์
**เส้นโค้งมังกร** () เป็นชื่อเรียกเส้นโค้งกลุ่มหนึ่งที่มีคุณสมบัติของความคล้ายตนเอง ซึ่งสร้างขึ้นโดยวิธีการเรียกตนเอง (recursive) เช่น สามารถนิยามโดยระบบ L เส้นโค้งมังกรจัดเป็นแฟร็กทัลประเภทหนึ่ง ตัวอย่างเส้นโค้งมังกร เช่น มังกรไฮเวย์ (Heighway dragon) มังกรคู่ (twindragon) เป็นต้น

## มังกรไฮเวย์
**มังกรไฮเวย์** ศึกษาเป็นครั้งแรกโดยนักฟิสิกส์ขององค์การนาซา ได้แก่ จอห์น ไฮเวย์ (John Heighway) บรูซ แบงคส์ (Bruce Banks) และ วิลเลียม ฮาร์เทอร์ (William Harter) ต่อมาถูกบรรยายโดย มาร์ติน การ์ดเนอร์ (Martin Gardner) ในคอลัมน์ *Mathematical Games* ในนิตยสาร *Scientific American* เมื่อ ค.ศ. 1967 คุณสมบัติหลาย ๆ ด้านได้ถูกตีพิมพ์โดย แชนด์เลอร์ เดวิส (Chandler Davis) และ โดนัล คนุท (Donald Knuth) อีกทั้งยังปรากฏบนหน้ากระดาษของนิยายวิทยาศาสตร์เรื่อง จูราสสิค พาร์ค (Jurassic Park) ของ ไมเคิล ไครชตัน (Michael Crichton)

เส้นโค้งมังกรไฮเวย์ สามารถเขียนในรูประบบ L ดังนี้
* มุม 90°
* ข้อความเริ่มต้น *FX*
* กฎการแทนที่ข้อความ 
** *X* \mapsto *X+YF+*
** *Y* \mapsto *-FX-Y*
ในที่นี้ *F* หมายถึง ลากเส้นไปข้างหน้า, *-* หมายถึงเลี้ยวซ้าย 90°, *+* หมายถึงเลี้ยวขวา 90° ส่วน *X* และ *Y* ใช้สำหรับการเรียกตนเองเท่านั้น ไม่เกี่ยวกับการลากเส้น

นอกจากนี้ เส้นโค้งมังกรไฮเวย์ ยังเป็นลิมิตของระบบวนซ้ำในระนาบเชิงซ้อนของสมการ
:f_1 (z) =\frac{(1+i) z}{2}
:f_2 (z) =1-\frac{(1-i) z}{2}

## มังกรคู่
**มังกรคู่** หรือ **มังกรเดวิส-คนุท** (Davis-Knuth dragon) ได้จากการนำมังกรไฮเวย์สองตัวมาต่อกัน และยังเป็นลิมิตของระบบวนซ้ำของสมการ
:f_1 (z) =\frac{(1+i) z}{2}
:f_2 (z) =\frac{(1+i) z+1-i}{2}

หมวดหมู่:แฟร็กทัล
กลิทเทอร์ ฝันเธอขอเป็นดาว

**กลิทเทอร์ ฝันเธอขอเป็นดาว** () เป็นภาพยนตร์ชีวิตที่ออกฉายในปี พ.ศ. 2544 นำแสดงโดย มารายห์ แครี กำกับโดย วอนดี้ เคอร์ติส-ฮอลล์

## เนื้อเรื่อง
บิลลี่ แฟรงค์ เป็นนักร้องสาวที่เปี่ยมด้วยพรสวรรค์ เธอถูกแม่ทอดทิ้งไปตั้งแต่ยังแบเบาะ ชีวิตของเธอจึงเติบโตขึ้นมาในสถานรับเลี้ยงเด็กกำพร้า จูเลียน ซึ่งเป็นดีเจผู้แสนฟู่ฟ่าและมีความมั่นใจในตัวเองสูง ได้ชักนำให้บิลลี่มาเป็นนักร้อง ทั้งคู่กลายเป็นหุ้นส่วนธุรกิจ และยังเป็นคู่รักกันด้วย เมื่ออาชีพนักร้องของบิลลี่เริ่มอยู่ตัว เธอเริ่มรู้สึกว่าการจะก้าวสู่ความมีชื่อเสียงนั้น ไม่ใช่เรื่องง่าย ๆ เส้นทางอาชีพของเธอ นำเธอไปยืนอยู่ ณ จุดที่สูงเด่น แต่เธอก็ได้พบว่า ความสัมพันธ์ระหว่างเธอกับจูเลียนเริ่มเข้าสู่จุดวิกฤติ เธอจึงเริ่มรู้สึกว่า เธอจะต้องทบทวนเรื่องราวต่าง ๆ เพื่อที่จะจัดการกับความรักและการงานของเธอ โดยเฉพาะอย่างยิ่ง เมื่อเธอมีชื่อเสียงโด่งดังขนาดนี้

## อ้างอิง

* Glitter siamzone.com 

หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2544
หมวดหมู่:ภาพยนตร์เพลง
หมวดหมู่:ภาพยนตร์รัก
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่มีฉากในนครนิวยอร์ก
คณะศิลปกรรมศาสตร์ มหาวิทยาลัยขอนแก่น

**คณะศิลปกรรมศาสตร์** **มหาวิทยาลัยขอนแก่น** () เป็นส่วนราชการไทยระดับคณะวิชา สังกัดมหาวิทยาลัยขอนแก่น กระทรวงการอุดมศึกษา วิทยาศาสตร์ วิจัยและนวัตกรรม เป็นคณะวิชาที่จัดตั้งขึ้นเป็นอันดับที่ 16 ของมหาวิทยาลัย

## ประวัติ
คณะศิลปกรรมศาสตร์ได้รับพระบรมราชโองการ ประกาศพระราชกฤษฎีกา จัดตั้งคณะ ในวันที่ 13 กันยายน พ.ศ. 2537 แยกออกมาจาก คณะมนุษยศาสตร์และสังคมศาสตร์ มหาวิทยาลัยขอนแก่น เพื่อเป็นหน่วยงานที่ผลิตบัณฑิตที่มีความรู้ ความสามารถทางด้านศิลปกรรมศาสตร์ สู่การทำงานทั้งในภาครัฐและเอกชนอย่างมีประสิทธิภาพ อีกทั้งยังเป็นศูนย์กลางการศึกษา ค้นคว้าและวิจัยศิลปะสากล ศิลปะพื้นบ้านในภาคตะวันออกเฉียงเหนือ และเป็นหน่วยงานที่ให้บริการทางวิชาการด้านศิลปกรรมศาสตร์ แก่สังคมและหน่วยงานทั้งภายในและต่างประเทศ 

## หน่วยงาน
* สำนักงานเลขานุการ
* ภาควิชาทัศนศิลป์
* ภาควิชาออกแบบนิเทศศิลป์
* ภาควิชาดุริยางคศิลป์
* ภาควิชาศิลปะการแสดง

## หลักสูตร

## คณบดี

**หมายเหตุ** คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น

## บุคคลที่มีชื่อเสียง
* รัฐ พิฆาตไพรี (ศิษย์เก่า) : นักร้อง, นักดนตรี สมาชิกวง Tattoo Colour
* จีรวรรณ สอนสะอาด : นักร้อง รองชนะเลิศอันดับที่ 1 AF8

## อ้างอิง

## ดูเพิ่ม
* มหาวิทยาลัยขอนแก่น, "คณะศิลปกรรมศาสตร์", 30 ปี มหาวิทยาลัยขอนแก่น, ขอนแก่น : มหาวิทยาลัยขอนแก่น, 2537, หน้า 103 - 105

## แหล่งข้อมูลอื่น
* เว็บไซต์คณะศิลปกรรมศาสตร์ มหาวิทยาลัยขอนแก่น 

ขอนแก่น
ศิลปกรรมศาสตร์
เดฟเล็ปเพิร์ด

**เดฟ เล็ปพาร์ด** () วงฮาร์ดร็อค จากเชฟฟีลด์ อังกฤษ ก่อตั้งเมื่อ 1977 ริค ซาเวจ มือเบส กับ พีต วิลลิส มือกีตาร์เป็นผู้ริเริ่ม

## ประวัติ
นักร้อง โจ เอลเลียต เข้ามาร่วมพร้อมกับชื่อ Deaf Leopard ก่อนจะแปลงเป็น Def Leppard ในภายหลัง ตามมาด้วยมือกีตาร์ สตีฟ คลาร์ก

ปี 1978 ทำผลงานออกวางขายเอง จนเริ่มมีชื่อเสียงก่อนจะไปทำสัญญากับเมอร์คิวรี่ ออกอัลบั้มแรก On Through the Night เมื่อปี 1980 โด่งดังในอังกฤษ และได้ออกทัวร์ทั้งในประเทศและในอเมริกา งานชุดสอง High "n" Dry ปี 1981 ทำยอดในอเมริกาในระดับแพลตินัม ด้วยแรงดันจากเอ็มทีวี

อัลบั้มที่สาม ได้โปรดิวเซอร์ มัตต์ แลงก์ เข้ามาร่วมงาน พีต วิลลิส โดนไล่จากวงจากปัญหาติดเหล้า

ฟิล คอลเล็น อดีตกีตาร์วง Girl เข้ามาแทน อัลบั้มชุดที่ 3 Pyromania ออกเมื่อปี 1983 ดังระเบิด เพลงอย่าง Photograph และ Rock of Ages ได้รับความนิยมทางช่องเอ็มทีวี ส่งผลให้ขายไปถึงสิบล้านชุด หลังจากอัลบั้มนี้ ต้องเผชิญการทดสอบครั้งใหญ่ เมื่อเข้าสตูดิโอจะทำอัลบั้มใหม่ ปัญหาเริ่มจากโปรดิวเซอร์แลงก์มาร่วมงานไม่ได้ ที่หนักกว่านั้น คือ ริค แอลเล็น มือกลองเสียแขนซ้ายจากอุบัติเหตุรถยนต์ แต่สถานการณ์เริ่มดีขึ้นเมื่อโปรดิวเซอร์แลงก์กลับมาร่วมงาน ยกเลิกเทปเก่าและบันทึกเสียงใหม่ทั้งหมด ขณะที่แอลเล็นหัดเล่นกลองที่ออกแบบพิเศษได้อย่างรวดเร็ว

ถึงปี 1987 อัลบั้มที่ 4 มีชื่อว่า Hysteria ออกมา กลายเป็นจุดสูงสุด เพลงจากชุดนี้จำนวน 6 เพลง เข้าไปติดชาร์ตท็อป 20 ในอเมริกา ทำให้กลายเป็นวงขวัญใจวัยรุ่นและเด็กไฮสกูล จากนั้นได้เริ่มทำอัลบั้มต่อมา คราวนี้มือกีตาร์ สตีฟ คลาร์ก เสียชีวิตจากเสพเหล้าและยาเกินขนาด

อัลบั้ม Adrenalize ออกมาในปี 1992 ด้วยไลน์อัพที่เหลือ 4 คน อัลบั้มนี้ประเดิมด้วยอันดับ 1 และมีเพลงฮิตหลายเพลง แต่เทียบไม่ได้กับ 2 ชุดก่อน
ทางวงเพิ่มมือกีตาร์ วิเวียน แคมป์เบล จาก White Snake เพื่อทดแทนคลาร์ก อัลบั้มที่หก Slang ออกมาในปี 1996 ยอดขายและความตื่นเต้นในหมู่แฟนๆ ลดลง

อัลบั้ม Euphoria ยังไม่กระเตื้องอีก จนต้องกลับไปเล่นเพลงบัลลาดป๊อปในอัลบั้ม X ในปี 2002

สำหรับ Yeah เป็นงานทริบิวต์ เป็นการนำเพลงเก่ามาเล่นใหม่ เดฟ เล็ปพาร์ดนำเพลงเก่ามาทำใหม่อย่าง 20th Century Boy ของทีเร็กซ์, No Matter What ของแบดฟิงเกอร์, Rock On ของ เดวิด เอสเซ็กส์, 10538 Orchestra ของอิเล็กทริกไลต์ออเคสตราหรืออีแอลโอ

## อ้างอิง
* วารี วิไล,Def Leppard กับอัลบั้มใหม่ Yeah!และ Dirty Pretty Things มติชน สุดสัปดาห์ ออนไลน์

หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีเฮฟวีเมทัลสัญชาติอังกฤษ
หมวดหมู่:ศิลปินสังกัดเมอร์คิวรีเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2520
หมวดหมู่:วงกลุ่มห้าสัญชาติอังกฤษ
หมวดหมู่:กลุ่มดนตรีจากเชฟฟีลด์
แท้ ประกาศวุฒิสาร

**แท้ ประกาศวุฒิสาร** เป็นผู้อำนวยการสร้าง ผู้กำกับภาพยนตร์ แห่งบริษัทภาพยนตร์ไทยไตรมิตร ได้รับการเชิดชูเกียรติเป็นศิลปินแห่งชาติ สาขาศิลปะการแสดง (ผู้สร้างภาพยนตร์) ประจำปี พ.ศ. 2542

## ประวัติ
แท้ ประกาศวุฒิสาร เดิมชื่อ **บุญแท้ เหมะบุตร** เกิดเมื่อวันที่ 26 พฤษภาคม 2461  ที่อำเภอโพธาราม จังหวัดราชบุรี เป็นบุตรคนโตของขุนประกาศวุฒิสาร (เท้ง เหมะบุตร) (ต่อมาเปลี่ยนชื่อเป็น ประกาศ เหมะบุตร) กับนางท้อ เหมะบุตร จบการศึกษาจากโรงเรียนเบญจมราชูทิศ ราชบุรี และโรงเรียนเพาะช่าง แผนกฝึกหัดครูวาดเขียน เริ่มงานภาพยนตร์เป็นช่างถ่ายภาพนิ่งให้กับบริษัทปฏิภาคภาพยนตร์ ของขุนปฏิภาคพิมพ์ลิขิต ในภาพยนตร์เรื่องกะเหรี่ยงไทรโยค จากนั้นรับราชการเป็นช่างถ่ายภาพยนตร์ข่าวทหารบก และกองภาพยนตร์ทหารอากาศ 

ร่วมอำนวยการสร้างภาพยนตร์เรื่องแรก *[[สุภาพบุรุษเสือไทย]] (2492)* ในนาม ปรเมรุภาพยนตร์ โดยทำหน้าที่ช่างกล้องด้วย  และหลายเรื่องต่อมาส่วนใหญ่ประสบความสำเร็จด้านรายได้ 

เคยถ่ายทำเหตุการณ์สำคัญในอดีต เช่น น้ำท่วมใหญ่กรุงเทพ 2485, รัฐประหาร 8 พฤศจิกา 2490, ไทรโยค 2499, รถรางวันสุดท้าย 2512, เบื้องหลังงานสร้างหนังเรื่องยาว ฯลฯ หอภาพยนตร์แห่งชาติ ได้รวบรวมจัดทำเป็นวีดิทัศน์ชุดพิเศษในโอกาส  88 ปี แท้ ประกาศวุฒิสาร ศิลปินแห่งชาติ (ผู้สร้างภาพยนตร์) 

แท้ ประกาศวุฒิสาร ถึงแก่กรรมเมื่อวันที่ 12 สิงหาคม 2561 เวลาประมาณ 18.05 ณ โรงพยาบาลรามคำแหง เขตบางกะปิ กทม. เนื่องจากหัวใจวาย สิริรวมอายุ 100 ปี 3 เดือน

## ผลงาน
### อำนวยการสร้าง
* สุภาพบุรุษเสือไทย (2492)
* เสือดำ (2494)
* อวสานเสือใบ (2494)
* สาวเครือฟ้า (2496)
* ปาหนัน (2500)
* เห่าดง (2501)
* สี่คิงส์ (2502)
* เสือเฒ่า (2503)

### กำกับการแสดง
* เมืองแม่หม้าย (2512)
* แก้วสารพัดนึก (2514)  
* เจ้าลอย (2515)

### บันทึกภาพยนตร์
* น้ำท่วมใหญ่กรุงเทพฯ (2485)
* รัฐประหาร 8 พฤศจิกายน (2490)
* หลังกล้อง สุภาพบุรุษเสือไทย (2492)
* วันพระราชทานปริญญาแพทย์ศิริราช (2493)
* หลังกล้อง สาวเครือฟ้า (2496)
* ย้อนอดีตหาดสุรินทร์ ภูเก็ต (2496)
* ไทรโยค (2499)
* หลังกล้อง เห่าดง (2501)
* หลังกล้อง สี่คิงส์ (2502)
* หลังกล้อง เสือเฒ่า (2503)
* ฉากเพลงเสริมในหนังเยอรมัน มือเสือ (2505)
* รถรางวันสุดท้าย (2512)
* หอภาพยนตร์แห่งชาติ (2548)
* นำเที่ยวพุทธมณฑล (2549)

## เครื่องราชอิสริยาภรณ์

## อ้างอิง

* แท้ ประกาศวุฒิสาร 
* วีดิทัศน์ หนังแท้ มูลนิธิหนังไทย ,2549 

 

หมวดหมู่:บุคคลจากอำเภอโพธาราม
หมวดหมู่:ผู้กำกับภาพยนตร์ชาวไทย
หมวดหมู่:ผู้กำกับภาพชาวไทย
หมวดหมู่:ผู้ให้ความบันเทิงจากจังหวัดราชบุรี
หมวดหมู่:ศิลปินแห่งชาติสาขาศิลปะการแสดง
หมวดหมู่:บุคคลจากโรงเรียนเบญจมราชูทิศ ราชบุรี
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:ผู้อำนวยการสร้างภาพยนตร์ชาวไทย
หมวดหมู่:ชาวไทยที่มีอายุเกิน 100 ปี
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:เสียชีวิตจากภาวะหัวใจล้มเหลว
หมวดหมู่:ผู้ได้รับเหรียญชัยสมรภูมิ
ยานอนหลับ

**ยานอนหลับ** () เป็นยากดประสาท () ที่มีฤทธิ์ทำให้เกิดการง่วงและหลับ นิยมใช้ทางการแพทย์เพื่อรักษาความผิดปกติของการนอนหลับ ทำให้คนไข้หลับ เช่น ภาวะนอนไม่หลับ (insomnia) หรือใช้เพื่อการ “เหนี่ยวนำการหลับ” ก่อนหัตถการทางการแพทย์

## ประเภทของยานอนหลับ
ยานอนหลับมี 3 ชนิด ได้แก่
# ยานอนหลับแบบกิน
# ยานอนหลับแบบฉีด
# ยานอนหลับแบบดม

หมวดหมู่:ยา
หมวดหมู่:บทความยาที่ต้องการภาพประกอบ
อุทยานแห่งชาติกูนุงมูลู

**อุทยานแห่งชาติกูนุงมูลู** หรือเรียกสั้น ๆ ว่า **อุทยานแห่งชาติมูลู**คืออุทยานมรดกโลกที่ตั้งอยู่ในรัฐซาราวัก ประเทศมาเลเซีย ติดกับชายแดนของประเทศบรูไน ได้รับลงทะเบียนเป็นมรดกโลก ในการประชุมคณะกรรมการมรดกโลกสมัยสามัญครั้งที่ 24 ที่ประเทศออสเตรเลีย เมื่อปี พ.ศ. 2543 อุทยานแห่งชาติมีพื้นที่ประมาณ 754 ตร. กม. หรือ 471,250 ไร่ ข้อตั้งขึ้นเมื่อปี พ.ศ. 2517

## อ้างอิง

* Hans P. Hazebroek and Abang Kashim bin Abang Morshidi *National Parks of Sarawak*, 2000, Perpustakaan Negara Malaysia, 
* David W Gill. "The Gunung Mulu National Park Nomination for World Natural Heritage Listing. Sarawak, Malaysia". 1999. Sarawak Forest Department.

## แหล่งข้อมูลอื่น

* Sarawak Forestry | อุทยานแห่งชาติมูลู
* Gunung Mulu National Park UNESCO collection on Google Arts and Culture
* Mulu Caves Project

หมวดหมู่:แหล่งมรดกโลกในประเทศมาเลเซีย
หมวดหมู่:แหล่งมรดกโลกทางธรรมชาติ
ภิรมย์ กมลรัตนกุล

ศาสตราจารย์กิตติคุณ นายแพทย์ **ภิรมย์ กมลรัตนกุล** ประธานกรรมการและกรรมการอิสระ บริษัท เบอร์ลี่ ยุคเกอร์ จำกัด (มหาชน) อดีตนายกสภาจุฬาลงกรณ์มหาวิทยาลัย คนที่ 22 กรรมการในคณะกรรมการปฏิรูปประเทศด้านสาธารณสุข อดีตอธิการบดีจุฬาลงกรณ์มหาวิทยาลัย และนักวิจัยดีเด่นแห่งชาติ สาขาวิทยาศาสตร์การแพทย์ พ.ศ. 2545 อดีตคณบดีคณะแพทยศาสตร์ จุฬาลงกรณ์มหาวิทยาลัย และผู้อำนวยการโรงพยาบาลจุฬาลงกรณ์ สภากาชาดไทย

## ประวัติ
ศ.นพ.ภิรมย์ กมลรัตนกุล เกิดเมื่อวันที่ 29 สิงหาคม พ.ศ. 2492 ที่ตำบลสะแกกรัง อำเภอเมืองอุทัยธานี จังหวัดอุทัยธานี สำเร็จการศึกษาวิทยาศาสตรบัณฑิต (สาขาวิทยาศาสตร์การแพทย์) จากจุฬาลงกรณ์มหาวิทยาลัย แพทยศาสตรบัณฑิต จุฬาลงกรณ์มหาวิทยาลัย Master of Science (Clinical Epidemiology)จาก McMaster University และMaster of Science (Clinical Epidemiology)มหาวิทยาลัยเพนซิลเวเนีย ปริญญาบัตรหลักสูตรการป้องกันราชอาณาจักร วิทยาลัยป้องกันราชอาณาจักร

ได้รับวุฒิบัตรแสดงความรู้หรือความชำนาญการประกอบวิชาชีพเวชกรรม สาขาเวชปฏิบัติทั่วไป หนังสืออนุมัติบัตรแสดงความรู้หรือความชำนาญ การประกอบวิชาชีพเวชกรรม สาขาเวชศาสตร์ครอบครัวและสาขาเวชศาสตร์ป้องกัน จากแพทยสภาแห่งประเทศไทย Certificatie : Distinguished Visiting Scholar in Clinical Economics จากThe Wharton School (มหาวิทยาลัยเพนซิลเวเนีย) และ Certificate in the Management Training Program จาก The University of Toronto, CANADA

หลังรัฐประหารในประเทศไทย พ.ศ. 2557 เขาได้รับแต่งตั้งเป็น กรรมการในคณะกรรมการปฏิรูปประเทศด้านสาธารณสุข และสมาชิกสภานิติบัญญัติแห่งชาติ

## ชีวิตส่วนตัว
ศ.นพ.ภิรมย์ กมลรัตนกุล สมรสกับ สุธารา กมลรัตนกุล ชาวกรุงเทพมหานคร มีธิดา 2 คน

## เครื่องราชอิสริยาภรณ์

## อ้างอิง

## แหล่งข้อมูลอื่น
* ศาสตราจารย์นายแพทย์ ดร. ภิรมย์ กมลรัตนกุล นักวิจัยดีเด่นแห่งชาติ ประจำปี 2545 สาขาวิทยาศาสตร์การแพทย์

 

หมวดหมู่:ศาสตราจารย์
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
หมวดหมู่:อาจารย์คณะแพทยศาสตร์
หมวดหมู่:แพทย์ชาวไทย
หมวดหมู่:นักวิชาการจากจังหวัดอุทัยธานี
หมวดหมู่:บุคคลจากอำเภอเมืองอุทัยธานี
หมวดหมู่:บุคคลจากโรงเรียนอุทัยวิทยาคม
หมวดหมู่:ศิษย์เก่าจากมหาวิทยาลัยเพนซิลเวเนีย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับรางวัลนักวิจัยดีเด่นแห่งประเทศไทย
หมวดหมู่:อธิการบดีจุฬาลงกรณ์มหาวิทยาลัย
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:นายกสภาจุฬาลงกรณ์มหาวิทยาลัย
ไทยศึกษา

**ไทยศึกษา** หรือ **ไทยคดีศึกษา** เป็นการศึกษาวิจัยที่รวมรวบผู้เชี่ยวชาญสาขาต่างๆ เช่นประวัติศาสตร์  มานุษยวิทยา ศาสนศึกษา รัฐศาสตร์ ภาษาไทย วรรณคดีไทย และดนตรีศึกษา เพื่อศึกษาวิจัยในประเด็นเกี่ยวกับประเทศไทยและชาติพันธุ์ไต

## แหล่งข้อมูลอื่น
* สยามสมาคม 
* สถาบันไทยศึกษา จุฬาลงกรณ์มหาวิทยาลัย
* สถาบันไทยคดีศึกษา  มหาวิทยาลัยธรรมศาสตร์
* Thai Studies  ที่มหาวิทยาลัยวิสคอนซิน แมดิสัน
* National Thai Studies Centre ที่มหาวิทยาลัยแห่งชาติออสเตรเลีย
* Thaiistik (Universität Hamburg)http://thaiistik-gesellschaft.de/
*
* 

หมวดหมู่:เอเชียศึกษา
หมวดหมู่:วัฒนธรรมไทย
หมวดหมู่:สาขาวิชา
บุญ

ในพระพุทธศาสนา **บุญ**  () หรือ **บุณย์** () หมายถึง ความดี ความประพฤติชอบทางกายวาจาและใจ เรียกอีกอย่างว่ากุศล ในพระไตรปิฎกมักใช้คำว่า *ปุญฺญ* ตรงกันข้ามกับคำว่า *บาป* หรือ *อปุญฺญ* แต่ในคัมภีร์ชั้นหลังมักใช้คำว่า *บาป* มากกว่ากัน

ในอรรถกถากล่าวถึงเผื่อแผ่บุญไว้ว่าสามารถเผื่อแผ่เพิ่มให้แก่ผู้อื่นได้โดยไม่มีประมาณ เปรียบได้กับการจุดเทียนส่งต่อไปเรื่อย ๆ คือผู้จุดก็มีความสว่างอยู่ตามเดิม และความสว่างยังเพิ่มไปอีกกว้างขวางได้

## วิธีทำบุญ
ในพระไตรปิฎกภาษาบาลี ขุททกนิกาย อิติวุตตกะ ปุญญกิริยาวัตถุสูตร ระบุวิธีการทำบุญไว้ 3 อย่าง เรียกว่า **บุญกิริยาวัตถุ** ได้แก่
* **[[ทาน]]มัย** ด้วยการให้
* **[[ศีล]]มัย** ด้วยการรักษาศีล หรือประพฤติดีมีระเบียบวินัย
* **[[ภาวนา]]มัย** ด้วยการเจริญภาวนา คือฝึกอบรมจิตใจ
คัมภีร์สุมังคลวิลาสินี อรรถกถาสังคีติสูตร ขยายความเพิ่มอีก 7 ประการ จึงรวมเป็น **บุญกิริยาวัตถุ 10** ได้แก่
* **อปจายนมัย** ด้วยการประพฤติอ่อนน้อมเคารพสุภาพมีมารยาท
* **เวยยาวัจจมัย** ด้วยการช่วยเหลือผู้อื่นด้วยแรงกายแรงปัญญาและอื่น ๆ ที่ไม่ใช่วัตถุ
* **ปัตติทานมัย** ด้วยการอุทิศส่วนบุญให้แก่ผู้อื่น หรือการเฉลี่ยส่วนแห่งความดีให้แก่ผู้อื่น ให้เป็นผู้มีส่วนในบุญของตนด้วยการชักชวนผู้อื่นมาทำบุญ และการอุทิศส่วนกุศลมีการแผ่เมตตา เป็นต้น
* **[[มุทิตา|ปัตตานุโมทนามัย]]** ด้วยการอนุโมทนายินดีในการทำความดีของผู้อื่น
* **ธัมมัสสวนมัย** ด้วยการฟังธรรมศึกษาธรรม
* **ธัมมเทสนามัย** ด้วยการสั่งสอนธรรมและการให้ความรู้
* **[[สัมมาทิฐิ|ทิฏฐุชุกัมม์]]** ด้วยการทำความเห็นให้ตรง

เวยยาวัจจมัยและธัมมเทสนามัย จัดเข้าในทานมัย อปจายนมัยและปัตตานุโมทนามัย จัดเข้าในสีลมัย ธัมมัสสวนมัยและทิฏฐุชุกัมม์ จัดเข้าในภาวนามัย ส่วน ปัตติทานมัย จัดเป็นได้ทั้ง ทานมัย สีลมัย และภาวนามัย คือการให้ส่วนบุญอุทิศส่วนบุญคือทานมัย การบอกบุญชักชวนผู้อื่นให้มาทำบุญให้มาร่วมบุญคือสีลมัย การแผ่เมตตาแก่สรรพสัตว์ทั้งปวงคือภาวนามัย

## อ้างอิง

* พระไตรปิฎกฉบับมหาจุฬาลงกรณราชวิทยาลัย

หมวดหมู่:ธรรมหมวด 3
หมวดหมู่:ธรรมหมวด 10
หมวดหมู่:คำศัพท์ศาสนาพุทธ
ภาษาคาม

**ภาษาคาม** หรือภาษาคามกูรา ภาษากามกูรา เป็นภาษาในกลุ่มทิเบต-พม่าใช้พูดในเขตที่สูงของเนปาลตะวันตกโดยเผ่ามาคัร โดยชนที่อยู่ตามพื้นที่ราบในบริเวณนั้นเป็นผู้พูดภาษาเนปาลหรือพูดภาษาเนปาลและภาษาเนวารี ที่นับถือศาสนาฮินดู บริเวณที่ชนเผ่านี้อาศัยอยู่นั้นเป็นทางผ่านระหว่างทิเบตกับอินเดีย การได้รับอิทธิพลจากอินเดียและทิเบตน้อย ทำให้ภาษาคามยังคงอยู่ได้

คาม
ภาษาคาวาร์-บาตี

**ภาษาคาวาร์-บาตี** หรือ **นาร์ซาตี** เป็นภาษากลุ่มอินโด-อารยันที่มีผู้พูดในภูมิภาคจิตราลทางตอนเหนือของปากีสถาน และบริเวณชายแดนอัฟกานิสถาน มีผู้พูดภาษานี้ 9,000 คน อยู่ในปากีสถานเพียง 1,500 คน และ 7,500 คนอยู่ในอัฟกานิสถาน ชื่อ *คาวาร์-บาตี* หมายถึง "คำพูดของชาวคาวาร์"

## การซึกษาและการจัดอันดับ
ภาษาคาวาร์-บาตียังไม่ได้รับการศึกษาจากนักภาษาศาสตร์อย่างละเอียด ที่มีศึกษาไว้คือ George Morgenstierne (1926) และ Kendall Decker (1992) 

ภาษานี้จัดเป็นภาษากลุ่มอินโด-อารยัน ในกลุ่มย้อยดาร์ดิก อย่างไรก็ตาม ชื่อดาร์ดิกไม่ใช่ศัพท์ทางภาษาศาสตร์ แต่เป็นศัพท์ทางภูมิศาสตร์

## อักขรวิธี
อักษรนี้แทบไม่ค่อยมีการเขียน โดยตัวข้างล่างใช้ในปากีสถาน:

## อ้างอิง

## อ่านเพิ่ม
* Decker, Kendall D. (1992) *Languages of Chitral*  Islamabad, Pakistan: National Institute of Pakistan Studies, Quaid-i-Azam University,  http://www.ethnologue.com/show_work.asp?id=32850
* Morgenstierne, Georg (1926) *Report on a Linguistic Mission to Afghanistan* Instituttet for Sammenlignende Kulturforskning, Serie C I-2. Oslo. 

## แหล่งข้อมูลอื่น
* Georg Morgenstierne multimedia database
* Gawar-Bati online keyboard

คาวาร์-บาตี
คาวาร์-บาตี
ชีน

**ชีน** () เป็นอักษรตัวที่ 21 ของอักษรตระกูลเซมิติก ได้แก่อักษรฟินิเชีย อักษรอราเมอิก อักษรฮีบรู ש‎ และอักษรอาหรับ ‎ ใช้แทนเสียงไม่ก้อง ออกตามไรฟัน  หรือ  อักษรฟินิเชียตัวนี้พัฒนาไปเป็นอักษรกรีก Σ อักษรละติน S และอักษรซีริลลิก С และ Ш และอาจไปเป็นอักษร Sha ในอักษรกลาโกลิติก มาจากอักษรคานาอันไนต์ที่มาจากไฮโรกลิฟรูปพระอาทิตย์ ซึ่งใช้แทนเสียง 

หมวดหมู่:อักษรอาหรับ
ไมโทซิส

thumb|350px|การแบ่งเซลล์แบบไมโทซิส

**ไมโทซิส** () เป็นการแบ่งเซลล์แบบแบ่งตัวโดยตรง คือ นิวเคลียสค่อย ๆ ยาวออกและเกิดคอดลงแล้วแบ่งไซโทพลาสซึมเป็น 2 ส่วนกลายเป็น 2 เซลล์ โดยทั้ง 2 เซลล์ต่างมีคุณสมบัติเหมือนเซลล์เดิม จำนวนโครโมโซม หลังการแบ่งจะเท่าเดิม (2n) เพราะไม่มีการแยกคู่ ของโฮโมโลกัสโครโมโซม การแบ่งเซลล์แบบนี้จะพบมากในสิ่งมีชีวิตเซลล์เดียว

## ระยะของไมโทซิส
* ระยะอินเตอร์เฟส (interphase) เป็นระยะที่กิจกรรมต่าง ๆ ของเซลล์เกิดขึ้นสูง มีการสร้างส่วนประกอบต่างๆของเซลล์เพื่อเตรียมพร้อมสำหรับการแบ่งตัว ใช้เวลา 90% ของชีวิตเซลล์ นั่นคือครอบคลุมตั้งแต่ระยะ G1 S (มีการเพิ่มจำนวนโครมาทิดในระยะนี้) และ G2 (เป็นระยะที่เซลล์มีการสังเคราะห์สารต่างๆเพื่อเตรียมเข้าสู่กระบวนการแบ่งนิวเคลียส)
* ระยะโพรเฟส (prophase) ระยะนี้ในนิวเคลียส สารพันธุกรรมจะพันกันแน่นเข้าจนเริ่มเห็นเป็นรูปโครโมโซม เซนตริโอลเคลื่อนที่ไปยังแต่ละขั้วของเซลล์ เมื่อถึงช่วงสุดท้ายของระยะนี้ที่บางครั้งเรียกว่าโพรเมตาเฟส (prometaphase) จะมีการสร้างเส้นใยสปินเดิล (spindle fiber) ไปจับยังบริเวณไคนีโตคอร์ (kinetochore) ของโครโมโซม เยื่อหุ้มนิวเคลียสสลายไป
* ระยะเมตาเฟส (metaphase) เส้นใยไมโตติก สปินเดิลสร้างเสร็จสมบูรณ์ โครโมโซมเรียงตัวตรงกลางเซลล์
* ระยะอะนาเฟส (anaphase) ซิสเตอร์ โครมาติด (sister chromatid) ของโครโมโซมแต่ละอันถูกดึงแยกจากกันไปยังขั้วของเซลล์ การดึงนี้ใช้พลังงาน ATP ระยะนี้สิ้นสุดเมื่อโครโมโซมทั้งหมดไปถึงขั้วของเซลล์
* ระยะเทโลเฟส (telophase) และการแบ่งไซโทพลาสซึม (cytoplasm) เป็นระยะที่ตรงข้ามกับโพรเฟส คือโครโมโซมคลายตัวเป็นเส้นใยโครมาตินเหมือนเดิม มีการสร้างเยื่อหุ้มนิวเคลียสขึ้นอีกครั้ง จากนั้นจึงตามมาด้วยการแบ่งไซโตพลาสซึม ถ้าเป็นในเซลล์พืช จะมีการสร้างผนังเซลล์ขึ้นใหม่ตรงกลางเซลล์ เมื่อผนังเซลล์ใหม่ชนกับผนังเซลล์เดิมจะได้เซลล์ลูก 2 เซลล์

## การแบ่งเซลล์แบบไมโทซิส (โดยละเอียด)
เซลล์ของมนุษย์โดยทั่วไป ใช้เวลาที่จะแบ่งเซลล์ครบหนึ่งรอบประมาณ 24 ชั่วโมง  ไมโทซิสเป็นเพียงส่วนหนึ่งของวัฏจักร์เซลล์ซึ่งกินเวลาน้อยกว่า 1 ชั่วโมงเท่านั้น 
วัฏจักร์เซลล์ [cell cycle] ประกอบด้วย 2 ระยะใหญ่ ๆ ได้แก่ **ระยะอินเตอร์เฟส** (interphase) และ**ระยะไมโทซิส** (Mitosis phase, M phase)  

1.**ระยะอินเตอร์เฟส**(interphase) เป็นระยะที่เซลล์เจริญเติบโต และคัดลอกโครโมโซม กินระยะเวลาถึง 90% ของวัฏจักรเซลล์ อาจเรียกระยะนี้ว่าเป็นระยะเตรียมพร้อม 
สามารถแบ่งออกเป็น3 ระยะย่อย ๆ (subphase) ได้แก่ 
*ระยะ G1 (**G1 phase**): เซลล์เจริญเติบโต โดยมีการสร้างโปรตีน และส่วนประกอบต่าง ๆ ของเซลล์ organelle เช่น ไมโทคอนเดรีย และเอ็นโดพลาสมิค เร็คติคูลัม
*ระยะ S (**S phase**):  เซลล์เจริญเติบโตมากขึ้น; S ย่อมาจาก synthesis นั่นคือการเพิ่มจำนวนโครโมโซม มีการสังเคราะห์ดีเอ็นเอ ซึ่งจะเกิดในระยะ S เท่านั้น ระยะนี้ใช้เวลาประมาณ 10-12 ชั่วโมงหรือเกือบครึ่งหนึ่งของเวลาที่ใช้ทั้งหมดของวัฏจักร์เซลล์
*ระยะ G2  (**G2 phase**): เซลล์เจริญเติบโตพอ พร้อมสำหรับการแบ่งเซลล์
2.**ระยะไมโทติค** ( Mitotic phase, M phase) เป็นระยะที่เซลล์แบ่งตัว สามารถแบ่งย่อยออกเป็น  ไมโทซิส (Mitosis) และ การแบ่งไซโตพลาสซึม (cytokenesis)   
*ไมโทซิส (**Mitosis**): ระยะนี้ถูกแบ่งออกเป็น 5 ขั้น ได้แก่
**ระยะโพรเฟส (prophase) 
**ระยะโปรเมตาเฟส (prometaphase)
**ระยะเมตาเฟส  (metaphase)
**ระยะอะนาเฟส (anaphase) 
**ระยะเทโลเฟส (telophase) 
*การแบ่งไซโทพลาสซึม (**cytokenesis**)
## ดูเพิ่ม
* ไมโอซิส

หมวดหมู่:วัฏจักรเซลล์
หมวดหมู่:ชีววิทยา
หมวดหมู่:เซลล์
แพนอเมริกันเกมส์

**แพนอเมริกันเกมส์** () เป็นการแข่งขันกีฬาหลักในทวีปอเมริกา มีนักกีฬาเข้าแข่งขันนับหลายพันคน แพนอเมริกันเกมส์เป็นงานมหกรรมกีฬาใหญ่ที่สุดเป็นอันดับสองรองจากโอลิมปิกฤดูร้อน การแข่งขันจัดขึ้นระหว่างนักกีฬาจากชาติทวีปอเมริกา จัดขึ้นทุกสี่ปีก่อนกีฬาโอลิมปิกฤดูร้อน มีการจัดกีฬาแพนอเมริกันเกมส์ฤดูหนาวครั้งหนึ่งใน พ.ศ. 2533 แพนอเมริกันเกมส์ครั้งล่าสุดจัดขึ้นใน ซานเตียโก เมื่อ พ.ศ. 2566 ครั้งต่อไปจะจัดขึ้นใน ลิมาใน พ.ศ. 2570 นับแต่ พ.ศ. 2550 เมืองเจ้าภาพมีการทำสัญญาเพื่อให้จัดทั้งแพนอเมริกันเกมส์และพาราแพนอเมริกันเกมส์ ซึ่งเป็นการแข่งขันกีฬาของนักกีฬาที่พิการทางกาย พาราแพนอเมริกันเกมส์จัดขึ้นทันทีหลังแพนอเมริกันเกมส์เสร็จสิ้น องค์การกีฬาแพนอเมริกัน (Panam Sports) เป็นหน่วยงานของขบวนการแพนอเมริกันเกมส์ โดยมีโครงสร้างและการปฏิบัตินิยามโดยกฎบัตรโอลิมปิก

## กีฬาที่จัดแข่งขัน

* กีฬากระโดดน้ำ
* กีฬาว่ายน้ำ
* กีฬาระบำใต้น้ำ
* โปโลน้ำ
* Canoe/kayak (sprint)
* Canoe/kayak (slalom)
* Figure skating
* Speed skating
* BMX
* Mountain biking
* Road cycling
* Track cycling
* Artistic
* Rhythmic
* Trampoline
* วอลเลย์บอล
* วอลเลย์บอลชายหาด
* Dressage
* Eventing
* Jumping
* Freestyle
* Greco-Roman
* การยิงธนู
* กรีฑา
* แบดมินตัน
* เบสบอล
* บาสเกตบอล
* โบว์ลิ่ง
* มวยสากล
* กีฬาฟันดาบ
* ฮอกกี้
* ฟุตบอล
* กอล์ฟ
* แฮนด์บอล
* ยูโด
* คาราเต้
* ปัญจกีฬาสมัยใหม่
* แร็กเกตบอล
* Rowing
* Rugby sevens
* เรือใบ
* กีฬายิงปืน
* ซอฟต์บอล
* สควอช
* เทเบิลเทนนิส
* เทควันโด
* เทนนิส
* ไตรกีฬา
* Water skiing
* ยกน้ำหนัก

## สถานที่จัดการแข่งขันแพนอเมริกันเกมส์
thumb|300px|ภาพแสดงจำนวนครั้งที่เป็นเจ้าภาพจัดการแข่งขันแพนอเมริกันเกมส์ของแต่ละประเทศ

## สรุปเหรียญรางวัล

ยอดรวมเหรียญในตารางนี้เป็นปัจจุบันผ่าน 2019 Pan American ใน ลิมา, เปรู

## อ้างอิง


หมวดหมู่:การแข่งขันกีฬาหลายประเภท
ล็อก

**ล็อก** เป็นคำทับศัพท์จากภาษาอังกฤษ สามารถหมายถึง
* แม่กุญแจ (lock) บ้างก็สะกดว่า *ล็อก*
* ปูม หรือ บันทึก (data log) หมายถึง การลงบันทึก
** บันทึกประจำวัน (logbook)
* ลอการิทึม (logarithm) ใช้สัญลักษณ์ log
** ลอการิทึมธรรมชาติ (natural logarithm) ใช้สัญลักษณ์ ln
** แอนติลอการิทึม (antilogarithm)
* ล็อก (แหล่งน้ำ) - แหล่งน้ำประเภทหนึ่ง

; บุคคล
* จอห์น ล็อก (John Locke) นักปรัชญาชาวอังกฤษ

; สถานที่
* เมืองล็อก (Lock) ในรัฐออสเตรเลียใต้ ประเทศออสเตรเลีย
* เมืองล็อก (Locke) ในเทศมณฑลซาคราเมนโต รัฐแคลิฟอร์เนีย
* เมืองล็อก (Locke) ในเทศมณฑลคายูกา รัฐนิวยอร์ก

; วรรณกรรม
* ล็อก โคล (Locke Cole) ตัวละครใน ไฟนอลแฟนตาซี VI
มัมมี่

thumb|La doncella มัมมี่ (หญิงสาว) เก่าแก่ที่ถูกพบในประเทศอาร์เจนตินา ปี 1999

**มัมมี่** () คือศพที่ดองหรือแช่ในน้ำยาพิเศษในประเทศอียิปต์ พันทั่วทั้งร่างกายด้วยผ้าลินินสีขาว เพื่อเป็นการรักษาสภาพของศพเพื่อรอการกลับคืนร่างของวิญญาณผู้ตาย ตามความเชื่อของชาวอียิปต์โบราณ คำว่า "มัมมี่" มาจากคำว่า "มัมมียะ" *(Mummiya)* ซึ่งเป็นคำในภาษาเปอร์เซีย มีความหมายถึงร่างของซากศพที่ถูกดองจนกลายเป็นสีดำ โดยชาวอียิปต์โบราณจะทำมัมมี่ของฟาโรห์และเชื้อพระวงศ์ทุกพระองค์ และนำไปฝังในลักษณะแนวนอนภายใต้พื้นแผ่นทรายของอียิปต์ อาศัยแรงลมที่พัดผ่านในแถบทะเลทรายอาระเบียและทะเลทรายในพื้นที่รอบบริเวณของอียิปต์ เพื่อป้องกันการเน่าเปื่อยของซากศพที่อาบด้วยน้ำยาบอสตอกธัน

ในอียิปต์โบราณมีความเชื่อเกี่ยวกับเรื่องของชีวิตหลังความตาย เกี่ยวกับการหวนกลับคืนร่างของวิญญาณ โดยมีความเชื่อว่าเมื่อวิญญาณออกจากร่างไปชั่วระยะเวลาหนึ่งจะหวนกลับคืนสู่ร่างเดิมของผู้เป็นเจ้าของ จึงต้องมีการถนอมและรักษาสภาพของร่างเดิม โดยการแช่และดองด้วยน้ำยาบีทูมิน ซึ่งจะช่วยรักษาและป้องกันไม่ให้ซากศพเน่าเปื่อยผุผังไปตามกาลเวลา

## อ้างอิง

* กว่าจะได้เป็น “มัมมี่”  
* http://www.ancientegypt.co.uk/mummies/home.html

## ดูเพิ่ม
* สุสานมัมมีแห่งพาเลอร์โม

หมวดหมู่:มัมมี
ซาดี

**ซาดี** () เป็นอักษรตัวที่ 18 ของอักษรตระกูลเซมิติก ได้แก่ อักษรฟินิเชีย อักษรอราเมอิก อักษรฮีบรูצ‎ และอักษรอาหรับ  (ศอด صَادْ)‎ เสียงเริ่มแรกของอักษรนี้น่าจะเป็น  แต่ต่อมาเสียงนี้ต่างออกไปในภาษาตระกูลเซมิติกสมัยใหม่ มีที่มาจากอักษรคานาอันไนต์สามตัว ภาษาอาหรับยังคงแยกหน่วยเสียงเหล่านั้นเป็นอักษรสามตัวคือ ṣād และ ṭāʼ ใช้แสดงเสียงต่างกันสามเสียง (ḍād, ẓāʼ) ในภาษาอราเมอิก เสียงใกล้เคียงของอักษรนี้ถูกแทนที่ด้วย ʻayin และ ṭēt ดังนั้น ในภาษาฮีบรู ereẓ ארץ (โลก) เป็น arʻāʼ ארעא ในภาษาอราเมอิก.

อักษรฟินิเชียตัวนี้พัฒนาไปเป็น อักษรกรีก Ϡ และ อักษรอีทรัสคัน ̑ Ś. อาจจะไปเป็นอักษร Tse ในอักษรกลาโกลิติก ผู้พูดภาษาฮีบรูจะเรียกอักษรนี้ว่า Tsadik 

หมวดหมู่:อักษรอาหรับ
อัคคีภัยครั้งใหญ่ในกรุงโรม

**อัคคีภัยครั้งใหญ่ในกรุงโรม** (; ) เกิดขึ้นในคืนวันที่ 18 กรกฎาคม ค.ศ. 64 นักประวัติศาสตร์ แทซิทัส ได้สันนิษฐานว่าต้นตอของไฟมาจากกลุ่มร้านค้ารอบ Circus Maximus ซึ่งเป็นสนามแข่งรถม้า (Chariot Racing)  และเนื่องจากบ้านเรือนในกรุงโรมสมัยนั้นสร้างจากไม้ ไฟจึงลุกลามอย่างรวดเร็ว ชาวโรมเกือบจะควบคุมไฟได้หลังจากไฟไหม้ดำเนินมาถึงวันที่ห้า แต่ก็ไม่สามารถดับไฟได้สนิท ทำให้ไฟเริ่มโหมใหม่อีกรอบหนึ่ง ซูโทเนียส นักประวัติศาสตร์ชาวโรมันอีกคนหนึ่ง กล่าวว่า ไฟได้เผาผลาญกรุงโรมไปถึง 6 วัน 7 คืน พื้นที่ทั้งหมด 4 เขตจากทั้งหมด 14 เขตถูกไฟเผาจนพังย่อยยับ ส่วนอีก  7 เขตได้รับความเสียหายอย่างหนัก ไฟยังทำได้เผาทำลายสถานที่สำคัญอย่าง พระราชวังของจักรพรรดิเนโร วิหารแห่งจูปิเตอร์ และบางส่วนของเทวสถานแห่งเวสตา

## อัคคีภัยและการสร้างกรุงโรมใหม่

ตามการบันทึกของแทซิทัส ซึ่งมีอายุ 9 ขวบในเหตุการณ์ดังกล่าว ระบุว่า ไฟได้ลุกลามอย่างรวดเร็วและลุกไหม้ติดต่อกันเป็นเวลานานห้าวัน ทำลายพื้นที่ 4 เขต และสร้างความเสียหายอย่างหนักให้กับพื้นที่อีก 7 เขต ส่วน พลินิผู้อาวุโส นักประวัติศาสตร์อีกคนหนึ่งที่มีชีวิตอยู่ในช่วงที่เกิดอัคคีภัยครั้งใหญ่ ก็ได้กล่าวถึงอัคคีภัยครั้งนี้ด้วย ในขณะที่นักประวัติศาสตร์ชาวโรมันคนอื่น ๆ ไม่ได้กล่าวถึงอัคคีภัยครั้งนี้เลย ส่วนอีกบันทึกหนึ่งเกี่ยวกับขนาดของอัคคีภัยอยู่ในจดหมายของเซเนกา ที่ส่งไปยังพอลแห่งทาร์ซัส ว่า *"บ้านเรือนกว่า 132 หลังคาเรือน และอาคารกว่าสี่ช่วงตึกถูกเผาทำลายภายในเวลาหกวัน และไฟเริ่มมอดลงในวันที่เจ็ด"* บันทึกดังกล่าวยังระบุว่า อัคคีภัยครั้งนี้ได้เผาทำลายกรุงโรมไปน้อยกว่าหนึ่งในสิบของกรุงโรมทั้งหมด เนื่องจากกรุงโรมมีบ้านพักอาศัยส่วนตัวกว่า 1,700 หลังคาเรือน และห้องชุดกว่า 47,000 หน่วย

## อ้างอิง
* Cassius Dio, ''Roman History'', Books 62 (''c.'' 229)
* Suetonius, ''The Lives of Twelve Caesars'', the Life of Nero, 38 (''c.'' 121)
* Tacitus, ''Annals'', XV (''c.'' 117)

## แหล่งข้อมูลอื่น
* "Secrets of the dead":  PBS series investigates clues that Nero circumvented the Roman Senate by burning Rome
* Tacitus describes the great Fire: 

หมวดหมู่:จักรวรรดิโรมัน
หมวดหมู่:อัคคีภัยในประเทศอิตาลี
หม่อมไฉไล ยุคล ณ อยุธยา

**หม่อมไฉไล ยุคล ณ อยุธยา** (สกุลเดิม ถาวร; เกิด 9 กุมภาพันธ์ พ.ศ. 2499) เป็นหม่อมในพระเจ้าวรวงศ์เธอ พระองค์เจ้าภาณุพันธุ์ยุคล

## ประวัติ
หม่อมไฉไล ยุคล ณ อยุธยา มีชื่อเล่นว่า แอ๊ด เกิดเมื่อวันที่ 9 กุมภาพันธ์ พ.ศ. 2499 เป็นบุตรคนที่สี่จากทั้งหมดหกคน บิดาขับรถแท็กซี่ ส่วนมารดาเป็นแม่ค้าขายกาแฟให้กับชาวบ้านและชาวเรือที่ล่องอยู่ตามแม่น้ำนครชัยศรี  จังหวัดนครปฐม สำเร็จการศึกษาระดับชั้นประถมศึกษาปีที่ 4 จากโรงเรียนพร้อมพันธ์แล้วไม่ได้ศึกษาต่อเพราะฐานะทางบ้านไม่อำนวย หลังจากนั้นจึงช่วยแม่ขายข้าวแกงที่ซอยเฉยพ่วง

ครั้นเวลาต่อมาหม่อมไฉไลได้สมัครเป็นนางเอกภาพยนตร์เรื่อง *"[[ลาวดวงเดือน]]"* ที่อัศวินภาพยนตร์แล้วพบรักกับพระเจ้าวรวงศ์เธอ พระองค์เจ้าภาณุพันธุ์ยุคล แล้วเสกสมรสกันเมื่อวันที่ 24 มกราคม พ.ศ. 2519 ขณะที่สามีมีพระชันษา 66 ปี และหม่อมไฉไลมีอายุ 20 ปี และมีพระโอรส-ธิดาสององค์ คือ 
# พลตรี หม่อมเจ้านวพรรษ์ ยุคล (เดิม หม่อมเจ้าปีใหม่ ยุคล; ประสูติ 1 มกราคม พ.ศ. 2521) เสกสมรสกับหม่อมอัญวิดา ยุคล ณ อยุธยา (สกุลเดิม สง่าศิลป์) มีธิดาสองคน
# ภานุมา ยุคล (เดิม หม่อมเจ้าหญิง ยุคล; ประสูติ 20 มิถุนายน พ.ศ. 2524) สมรสกับเมธ พิพิธโภคา มีบุตรธิดาสองคน

## ธุรกิจส่วนตัว
หม่อมไฉไล ยุคล ณ อยุธยา เป็นเจ้าของกิจการธุรกิจร้านเครื่องเพชรที่สยามพารากอนและเพนนินซูลาพลาซา และกิจการบ้านพักตากอากาศ

## อ้างอิง

## แหล่งข้อมูลอื่น
* momchailai.com

หมวดหมู่:ราชสกุลยุคล
หมวดหมู่:นักธุรกิจชาวไทย
หมวดหมู่:หม่อม
หมวดหมู่:ณ อยุธยา
หมวดหมู่:บุคคลจากจังหวัดนครปฐม‎
แกะภูเขา

thumb

**แกะภูเขา** หรือ **แกะบาร์บารี** (; ) เป็นแกะชนิดหนึ่ง จัดอยู่เพียงชนิดเดียวในสกุล *Ammotragus* 

มีลักษณะลำตัวมีขนแผงยาวนุ่มที่คอ หน้าอก และส่วนบนของขาหน้า มีเขาขนาดใหญ่โง้งยาวไปทางด้านหลังทั้งตัวผู้และตัวเมีย ลำตัวยาว 1.3-1.9 เมตร เมื่อโตเต็มที่จะสูงถึง 90 เซนติเมตร  หางยาว 25 เซนติเมตร น้ำหนักประมาณ 130-150 กิโลกรัม

มีถิ่นกำเนิดอยู่ในแถบภูเขาสูงชันและทะเลทรายในทวีปแอฟริกาตอนเหนือ เช่น ประเทศอียิปต์, แอลจีเรีย, ลิเบีย, ชาด,  ซูดาน และตูนิเซีย มีอุปนิสัยอยู่ตามลำพัง หรือเป็นฝูงเล็ก ๆ เป็นครอบครัว มีสีขนออกสีน้ำตาล เพื่อประโยชน์เมื่อเวลาที่หลีกหนีศัตรู จะใช้การพรางตัวให้กลมกลืนกับทรายและหิน สามารถปีนป่ายตามเขาชัน ด้วยความเร็ว 15 ไมล์/ชั่วโมง และสามารถกระโจนข้ามซอกหินได้ถึง 6 เมตร กินหญ้า, ต้นไม้, ใบไม้, เปลือกไม้ เป็นอาหาร ได้น้ำจากอาหารและเลียน้ำค้าง  ออกลูกครั้งละ 1-2 ตัว ปีละ 1 ครั้ง แกะภูเขาถูกล่าโดยมนุษย์เพื่อเอาเนื้อ, หนัง, ขน และเอ็น เพื่อใช้ประโยชน์ 

นอกจากนี้แล้วแกะภูเขาได้ถูกนำไปเผยแพร่กระจายพันธุ์ในทวีปอเมริกาเหนือและยุโรปใต้อีกด้วย

## อ้างอิง

* แกะบาร์บารี สุดยอดนักไต่เขา 17 ก.ค. 50

## แหล่งข้อมูลอื่น

หมวดหมู่:แกะ
หมวดหมู่:สัตว์ที่พบในทวีปแอฟริกา
หมวดหมู่:มหสัตว์ของทวีปยูเรเซีย
เพชรตัดเพชร

**เพชรตัดเพชร** เป็นภาพยนตร์ไทยแนวโลดโผน ผจญภัย ระทึกขวัญ อาชญากรรม ขนาด 35 มม. พากย์เสียงในฟิล์ม ปี พ.ศ. 2509 สร้างจากบทประพันธ์ของ เศก ดุสิต และ ส. เนาวราช สร้างโดยสหการภาพยนตร์ไทย มีผู้กำกับการแสดงถึง 3 ท่านคือ วิจิตร คุณาวุฒิ, พร้อมสิน สีบุญเรือง และ ประกอบ แก้วประเสริฐ นำแสดงโดยมิตร ชัยบัญชา, ลือชัย นฤนาท, เพชรา เชาวราษฎร์ และมิสเรจินา ไป่ปิง เข้าฉายครั้งแรกเมื่อวันที่ 5 เมษายน พ.ศ. 2509 ที่โรงภาพยนตร์เฉลิมเขตร์

## เรื่องย่อ
### ฉบับภาพยนตร์ปี พ.ศ. 2509
ยอด (ลือชัย นฤนาท) สมุนมือขวาของ มิสเตอร์ตัน (เกชา เปลี่ยนวิถี) หักหลังฆ่า ชาติ (มิตร ชัยบัญชา) พ่อค้าของเถื่อนแล้วชิงของมา แต่มิสเตอร์ตันก็สงสัยว่ายอดจะหักหลังจึงสั่งให้ พูน (ชุมพร เทพพิทักษ์) ลูกน้องคนสนิทอีกคนพร้อมลูกน้องไปฆ่ายอดแต่ ไป่หลู (เรจิน่า ไป่ปิง) ตำรวจสาวที่ปลอมตัวเป็นนักร้องช่วยชีวิตเอาไว้ได้และทำให้ยอดได้รู้ว่ามิสเตอร์ตันหักหลังยอดจึงให้ความร่วมมือกับตำรวจฮ่องกง นอกจากนี้ ยอดยังหักหลัง เช็ง (อดุลย์ ดุลยรัตน์) พ่อค้าเฮโรอีนแล้วชิงเงินมาก่อนกลับเมืองไทยพร้อมกับ ไป่หลู

ทางเมืองไทย ร้อยตำรวจโทศักดิ์ชัย (มิตร ชัยบัญชา) นายตำรวจหนุ่มแห่งกองปราบได้รับมอบภารกิจจาก ผู้กำกับจิต (พันคำ) ให้สวมรอยเป็น ชาติ เพื่อสืบหานายใหญ่ขององค์กร โดยได้รับความช่วยเหลือจากไป่หลู ยอด และ รัศมี (เพชรา เชาวราษฎร์) ตำรวจสาวที่เป็นคนรักของยอดจนทำให้ได้รู้ว่า มาดามหลุยส์ นายใหญ่ขององค์กรคือ ใจสมร (วิไลวรรณ วัฒนพานิช) เศรษฐีนีใจบุญที่ใช้งานการกุศลบังหน้าเพื่อค้าของเถื่อนและเฮโรอีน

## นักแสดงนำปีต่าง ๆ

## รายชื่อนักแสดง

## อ้างอิง

* ชุมทางหนังไทยในอดีต (ตอนที่ 2) 
* เรื่องย่อละครเพชรตัดเพชร2016
* เพชรตัดเพชร(2016)

## แหล่งข้อมูลอื่น
*
* เรื่องย่อเพชรตัดเพชร(2016) : manager
*เรื่องย่อเพชรตัดเพชร(2016) : ch7

พ
พ
พ
พ
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2544
หมวดหมู่:ละครโทรทัศน์ไทยในปี พ.ศ. 2559
หมวดหมู่:ภาพยนตร์ไทยที่นำกลับมาสร้างใหม่
หมวดหมู่:ละครโทรทัศน์ช่อง 7
หมวดหมู่:ละครโทรทัศน์โดยดาราวิดีโอ
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ไทยที่ดัดแปลงเป็นละครโทรทัศน์
หมวดหมู่:ภาพยนตร์รหัสคดีไทย
หมวดหมู่:ภาพยนตร์อาชญากรรมไทย
หมวดหมู่:ละครโทรทัศน์ที่กำกับโดย สยาม สังวริบุตร
หมวดหมู่:ละครโทรทัศน์ที่กำกับโดย สยาม น่วมเศรษฐี
หมวดหมู่:ละครโทรทัศน์ช่อง 7 เอชดี
หมวดหมู่:100 ภาพยนตร์ไทยที่คนไทยควรดู
หมวดหมู่:ภาพยนตร์ที่ถ่ายทำใน 35 มม.
พระราชอาณาจักรลาว

**พระราชอาณาจักรลาว** เป็นชื่อของประเทศลาวตั้งแต่ พ.ศ. 2496 จนถึงวันที่ 2 ธันวาคม พ.ศ. 2518 เมื่อพรรคประชาชนปฏิวัติลาวสามารถล้มล้างระบอบกษัตริย์​และสามารถสถาปนาสาธารณรัฐประชาธิปไตยประชาชนลาวได้สำเร็จ โดยได้รับเอกราชจากฝรั่งเศสตั้งแต่ พ.ศ. 2496 ใช้การปกครองด้วยระบอบประชาธิปไตยอันมีพระมหากษัตริย์ทรงเป็นประมุข

## รัฐบาล
หลังการประกาศเอกราชของลาวตามสนธิสัญญาเจนีวาในปี พ.ศ. 2496 รัฐบาลแห่งพระราชอาณาจักรลาวถือเป็นรัฐบาลที่มีอำนาจปกครองทั่วประเทศลาวทั้งหมด โดยรัฐธรรมนูญแห่งพระราชอาณาจักรได้กำหนดให้ใช้การปกครองระบอบประชาธิปไตยและราชาธิปไตยภายใต้รัฐธรรมนูญ มีรัฐบาลกลางตั้งอยู่ที่นครหลวงเวียงจันทน์ ส่วนสมเด็จพระเจ้ามหาชีวิตทรงประทับ ณ เมืองหลวงพระบาง  โดยเวลานั้น สมเด็จพระเจ้ามหาชีวิตศรีสว่างวงศ์ทรงเป็นสมเด็จพระเจ้ามหาชีวิตพระองค์แรก และเจ้าสุวรรณภูมาทรงเป็นนายกรัฐมนตรีองค์แรกแห่งราชอาณาจักรลาว

ในเวลาต่อมา ความวุ่นวายทางการเมืองภายในประเทศที่เกิดขึ้นอย่างต่อเนื่องและยาวนาน ทำให้เกิดความพยายามที่จะจัดตั้งรัฐบาลผสมขึ้นหลายครั้ง และส่วนมากจะเป็นรัฐบาลที่มีอายุสั้น เนื่องจากความไร้เสถียรภาพทางการเมืองภายในประเทศ และการแทรกแซงจากชาติมหาอำนาจอย่างสหรัฐอเมริกา

## ความสัมพันธ์กับต่างประเทศ

## สงครามกลางเมือง

ราชอาณาจักรลาวได้เผชิญกับสงครามกลางเมืองระหว่างฝ่ายคอมมิวนิสต์หรือปะเทดลาวซึ่งได้รับการสนับสนุนจากสหภาพโซเวียต ต่อสู้กับรัฐบาลฝ่ายราชอาณาจักรลาวซึ่งสนับสนุนสถาบันพระมหากษัตริย์และได้รับการสนับสนุนจากสหรัฐอเมริกา ภายใต้การปกครองของราชอาณาจักรลาวทำให้ลาวต้องเข้าไปเป็นพันธมิตรกับสหรัฐ มีการก่อรัฐประหารและการปกครองภายใต้ระบอบเผด็จการทหารอยู่หลายครั้งเช่น การรัฐประหารของภูมี หน่อสวรรค์และกองแล วีระสาน การที่ราชอาณาจักรลาวเข้าไปพัวพันกับยาเสพติดของซีไอเอและการเพิ่มอำนาจทางการเมืองให้กับกลุ่มทหารและสถาบันพระมหากษัตริย์จนขัดกับหลักการประชาธิปไตยที่มีกษัตริย์อยู่ใต้รัฐธรรมนูญอย่างร้ายแรง ในวันที่ 21 พฤศจิกายน ค.ศ. 1975 ขบวนการนักศึกษา 21 องค์กรที่ไม่พอใจการปกครองของราชอาณาจักรลาวได้จัดชุมนุมในเวียงจันทน์เพื่อเรียกร้องให้ล้มเลิกสถาบันกษัตริย์ 

ต่อมาในภายหลังขบวนการนักศึกษา​ 21​ องค์กร​ได้หันไปเข้าร่วมกับกองกองกำลังฝ่ายประเทดลาวและทำให้ฝ่ายปะเทดลาวสามารถรุกคืบได้อย่างมีประสิทธิภาพ
## ล่มสลาย
[thumb|180px|กองกำลังประชาชนของ[ปะเทดลาว]]
ในที่สุดก็บรรลุข้อตกลงหยุดยิงในเดือนกุมภาพันธ์ พ.ศ. 2516 ตาม ข้อตกลงสันติภาพปารีสระหว่างสหรัฐอเมริกาและเวียดนามเหนือ  ในเดือนเมษายน พ.ศ. 2517 ได้มีการจัดตั้งรัฐบาลเฉพาะกาลของเอกภาพแห่งชาติขึ้น โดยมีเจ้าสุวรรณภูมาเป็นนายกรัฐมนตรี  อย่างไรก็ตามถึงเวลานี้ กองกำลังประชาชนปะเทดลาวได้เข้าควบคุมพื้นที่ขนาดใหญ่ของประเทศ และหลังจากกรุงไซง่อนและ พนมเปญถูกกองทัพคอมมิวนิสต์ปลดปล่อย กองกำลังคอมมิวนิสต์ปะเทดลาวได้เข้าปลดปล่อยกรุงเวียงจันทร์ในเดือนเมษายน พ.ศ. 2518 ภายใต้การสนับสนุนจากองค์การนักศึกษาได้ขจัดโอกาสใด ๆ ที่รัฐบาลผสมที่จัดตั้งขึ้นในประเทศลาว

เมื่อวันที่ 2 ธันวาคม พ.ศ. 2518 ที่กรุงเวียงจันทน์ เจ้าชายวงศ์สว่าง มกุฎราชกุมารได้ทรงส่งพระราชสาส์นสละราชสมบัติของพระเจ้าศรีสว่างวัฒนา ถึงกองกำลังประเทศลาว นำไปสู่การจัดตั้งการประชุมสมัชชาใหญ่ในที่ประชุมได้ลงมติเป็นเอกฉันท์สถาปนาสาธารณรัฐประชาธิปไตยประชาชนลาวขึ้นโดยมีเจ้าสุภานุวงศ์เป็นประธานประเทศ ส่วนไกรสอน พรหมวิหารดำรงตำแหน่งนายกรัฐมนตรีและเลขาธิการ พรรคประชาชนปฏิวัติลาว

## อ้างอิง

หมวดหมู่:พระราชอาณาจักรลาว
หมวดหมู่:รัฐที่ก่อตั้งใน พ.ศ. 2496
หมวดหมู่:สิ้นสุดในปี พ.ศ. 2518
หมวดหมู่:รัฐสิ้นสภาพในประเทศลาว
ล
ล
หมวดหมู่:ราชาธิปไตยในอดีต
ล
หมวดหมู่:อดีตรัฐสมาชิกสหประชาชาติ
เสาวรสสิบสองปันนา

**เสาวรสสิบสองปันนา** () เป็นพืชในวงศ์ Passifloraceae เป็นพืชพื้นเมืองในมณฑลยูนนาน ประเทศจีน เถายาว 1–3 เมตร ดอกสีเขียวและเหลือง เส้นผ่านศูนย์กลาง 3.2–3.8 เซนติเมตรเมื่อบานเต็มที่ มี 1-2 ดอกต่อข้อ เจริญในที่ชื้นและมีแสงแดดส่องถึง ในพื้นที่สูงได้ถึง 1,200 เมตร
 
## อ้างอิง

## แหล่งข้อมูลอื่น
* 
* 

หมวดหมู่:วงศ์กะทกรก
ฮาร์ตคุง

**ฮาร์ตคุง** เป็นสุนัขพันธุ์ชิวาวา เพศผู้ เกิดเมื่อ 18 พ.ค. 2550 เจ้าของชื่อ เอมิโกะ ซากุราดะ ซึ่งทำกิจการเพาะพันธุ์ลูกสุนัขในเมืองโอดาเตะ โด่งดังในประเทศญี่ปุ่นเพราะมีลักษณะเฉพาะคือ มีขนลายหัวใจสีน้ำตาล ทำให้เป็นที่สนใจและมีรายการโทรทัศน์มาถ่ายทำเรื่องราวจนเป็นที่รู้จัก

## อ้างอิง
* ฮือฮาหมาลาย"หัวใจ"
* ข่าวเดลินิวส์
* Chihuahua puppy born with love-heart pattern in fur 

หมวดหมู่:สุนัขที่มีชื่อเสียง
หมวดหมู่:สุนัขในประเทศญี่ปุ่น
นาฬิกาดาราศาสตร์ปราก

thumb|หอนาฬิกา
thumbnail|นาฬิกาดาราศาสตร์ปราก
**นาฬิกาดาราศาสตร์ปราก** (, *ปรัชสกีโอร์โลย*) เป็นหอนาฬิกาดาราศาสตร์ ตั้งอยู่ที่กรุงปราก เมืองหลวงของประเทศเช็กเกีย ตั้งอยู่ทางกำแพงด้านใต้ของศาลาว่าการในจัตุรัสเมืองเก่า เป็นสถานที่ท่องเที่ยวของเมืองที่ได้รับความนิยมมาก มีการติดตั้งนาฬิกานี้ใน ค.ศ. 1410 ทำให้เป็นนาฬิกาดาราศาสตร์ที่เก่าแก่เป็นอันดับ 3 ของโลก และเป็นนาฬิกาที่เก่าแก่ที่สุดที่ยังใช้งานได้

ส่วนประกอบหลักของหอนาฬิกาได้แก่ นาฬิกาดาราศาสตร์ ซึ่งจะแสดงวิถีการโคจรของดวงอาทิตย์และดวงจันทร์ ด้านล่างของนาฬิกาดาราศาสตร์จะมีหน้าปัดแสดงเดือนในปัจจุบัน และด้านบนสุดมีรูปปั้นสาวกของพระเยซู

## อ้างอิง

### ข้อมูลอื่น
* 
* 

## แหล่งข้อมูลอื่น

* 
* 
* 
* The Kick Astronomical Clock of Prague Gypsynester
* Orloj&nbsp;— 600th Anniversary Show
* Animated explanation of the movements of the clock 

หมวดหมู่:สิ่งก่อสร้างในปราก
หมวดหมู่:หอนาฬิกาในประเทศเช็กเกีย

หมวดหมู่:หอคอยที่สร้างเสร็จในปี พ.ศ. 1953
นาฬิกาดาราศาสตร์

[thumb|[นาฬิกาดาราศาสตร์ปราก]]
**นาฬิกาดาราศาสตร์** (อังกฤษ: Astronomical clock) เป็นนาฬิกาที่สามารถแสดงข้อมูลทางดาราศาสตร์ต่าง ๆ เช่น ตำแหน่งการโคจรของดวงอาทิตย์ ดวงจันทร์ ดาวเคราะห์ หรือกลุ่มดาวจักรราศี

หมวดหมู่:นาฬิกา
หมวดหมู่:ดาราศาสตร์
ปราสาทปราก

**ปราสาทปราก** (; ; ) เป็นหมู่ปราสาทในปราก ประเทศเช็กเกีย สร้างขึ้นในศตวรรษที่ 9 ในปัจจุบันเป็นที่พำนักทางการของประธานาธิบดีเช็กเกีย ในอดีตเคยเป็นพระราชวังหลวงของพระมหากษัตริย์แห่งโบฮีเมีย จักรพรรดิแห่งโรมันอันศักดิ์สิทธิ์ และประธานาธิบดีเช็กโกสโลวาเกีย โบราณวัตถุสำคัญ ได้แก่ เครื่องราชกกุธภัณฑ์โบฮีเมียถูกเก็บรักษาในห้องลับภายในปราสาทนี้

ในปี ค.ศ. 2006 บันทึกสถิติโลกกินเนสส์ยกย่องให้เป็นปราสาทโบราณที่ใหญ่ที่สุดในโลก ด้วยพื้นที่กว่า  ความยาว  และความกว้างเฉลี่ย  ปราสาทเป็นสถานที่ท่องเที่ยวสำคัญของปราก ด้วยจำนวนผู้เข้าเยี่ยมชมที่ 1.8  ล้านคนต่อปี

## อ้างอิง

หมวดหมู่:ปราสาทในประเทศเช็กเกีย
หมวดหมู่:ที่ประทับของพระมหากษัตริย์
หมวดหมู่:ที่ประทับของจักรพรรดิ
หมวดหมู่:ทำเนียบประธานาธิบดี
หมวดหมู่:สิ่งก่อสร้างในปราก
ซายิน

**ซายิน** () เป็นอักษรตัวที่ 7 ของอักษรตระกูลเซมิติก ได้แก่ อักษรฟินิเชีย อักษรอราเมอิก อักษรฮีบรู ז‎อักษรซีเรียค ܙ และอักษรอาหรับ ‎ (ซัย) ใช้แทนเสียงก้อง เสียดแทรก เกิดจากปุ่มเหงือก 

อักษรฟินิเชียตัวนี้พัฒนาไปเป็นอักษรกรีก Ζ, อักษรอีทรัสคัน z, อักษรละติน Z และอักษรซีริลลิก З รูปอักษรคานาอันไนต์เป็นรูปดาบหรืออาวุธอื่น ๆ ส่วนไฮโรกลิฟเป็นรูปโซ่ตรวน 

หมวดหมู่:อักษรอาหรับ
มหาวิทยาลัยนครโตเกียว

thumb|250px|มหาวิทยาลัยนครโตเกียว
**มหาวิทยาลัยนครโตเกียว** (ญี่ปุ่น: 東京都立大学) เป็นมหาวิทยาลัยในกรุงโตเกียว ประเทศญี่ปุ่น ก่อตั้งเมื่อ พ.ศ. 2534

## แหล่งข้อมูลอื่น
* 首都大学東京 มหาวิทยาลัยนครโตเกียว 
* มหาวิทยาลัยนครโตเกียว  

นครโตเกียว
หมวดหมู่:ฮาจิโอจิ
ฮัลล์กรีมสคิร์คยา

**ฮัลล์กรีมสคิร์คยา** (ไอซ์แลนด์: Hallgrímskirkja) เป็นโบสถ์นิกายลูเทอแรน ในกรุงเรคยาวิก ประเทศไอซ์แลนด์ มีความสูง 73 เมตร เป็นโบสถ์ที่ใหญ่ที่สุดในไอซ์แลนด์และเป็นสิ่งก่อสร้างที่สูงที่สุดเป็นอันดับ 6 ของไอซ์แลนด์ โบสถ์แห่งนี้ตั้งชื่อตามชื่อของ ฮัลล์กรีมูร์ เพทูร์สซอน (1614 - 1674) กวีและนักบวชชาวไอซ์แลนด์ ฮัลล์กรีมสคิร์คยาตามศัพท์แปลว่า "โบสถ์ของฮัลล์กรีมูร์"

โบสถ์ได้รับการออกแบบในสถาปัตยกรรมแบบเอ็กซ์เพรสชันนิสต์ โดยสถาปนิกชาวไอซ์แลนด์ Guðjón Samúelsson ในปี 1937 เริ่มก่อสร้างในปี 1945 ใช้เวลาสร้างถึง 38 ปีจึงสำเร็จในปี 1986 

ฮัลล์กรีมสคิร์คยานับเป็นหนึ่งในแลนด์มาร์กสำคัญของกรุงเรคยาวิก และเป็นหนึ่งในแบบอาคารเอ็กซ์เพรสชันนิสต์ที่หาชมได้ยาก เช่นเดียวกับโบสถ์กรุนด์ทวิก (Grundtvig's Church) ในกรุงโคเปนเฮเกน ประเทศเดนมาร์ก ที่สร้างเสร็จในปี 1940

## อ้างอิง

หมวดหมู่:สิ่งก่อสร้างในประเทศไอซ์แลนด์
ศาลเจ้าเฮอัง

thumb|ศาลเจ้าเฮอัง
thumb|โทริอิของศาลเจ้าเฮอัง
**ศาลเจ้าเฮอัง** () เป็นศาลเจ้าชินโตในนครเกียวโต ประเทศญี่ปุ่น สร้างขึ้นเมื่อ พ.ศ. 2438 โทริอิของศาลเจ้าแห่งนี้เป็นโทริอิที่ใหญ่ที่สุดแห่งหนึ่งในประเทศญี่ปุ่น

## แหล่งข้อมูลอื่น

* เว็บไซต์ทางการ 

เฮอัง
โทริอิ

[thumb|250px|upright=1.2|โทริอิที่[ศาลเจ้าอิสึกุชิมะ เป็นโทริอิรูปแบบ *เรียวบุ*]]
[thumb|250px|upright=1.2|โทริอิของเจ้าที่ริมถนนใน[นะงะซะกิ (เมือง)|นะงะซะกิ]]

**โทริอิ** (, ความหมาย: ที่ของปักษา) คือซุ้มประตูแบบญี่ปุ่น ตั้งไว้เพื่อให้ผู้คนได้รับรู้ว่า อาณาเขตเบื้องหลังเสาโทริอินี้เป็นอาณาเขตของเทพเจ้า เพื่อที่ผู้คนจะได้ไม่เผลอกระทำการอันจะเป็นการดูหมิ่นสิ่งศักดิ์สิทธิ์ โทริอิสามารถพบได้ตามศาลเจ้าชินโตตลอดจนวัดพุทธบางแห่งในประเทศญี่ปุ่น ซึ่งในแผนที่ของญี่ปุ่น จะใช้สัญลักษณ์โทริอิ เป็นเครื่องหมายบอกตำแหน่งศาลเจ้าต่าง ๆ นอกจากนี้ อาจพบโทริอิได้ตามทางเดินและท้องถนนทั่วไปที่แถวนั้นอาจมีเจ้าที่หรือสิ่งศักดิ์สิทธิ์อยู่ หรือแม้แต่ในป่าหรือภูเขาลึกบางแห่ง 

โทริอิมีมาตั้งแต่เมื่อใดนั้นไม่อาจทราบได้ แต่บันทึกที่เก่าแก่ที่สุดที่เขียนถึงโทริอิ ถูกเขียนเมื่อ ค.ศ. 922 ในช่วงกลางยุคเฮอัง โทริอิหินที่เก่าแก่ที่สุดในปัจจุบัน สร้างในศตวรรษที่ 12 เป็นโทริอิของศาลเจ้าฮะชิมังในจังหวัดยะมะงะตะ ใขณะที่โทริอิไม้ที่เก่าแก่ที่สุดในปัจจุบัน สร้างขึ้นเมื่อ ค.ศ. 1535 เป็นโทริอิของศาลเจ้าคุโบฮะชิมัง ในจังหวัดยะมะนะชิ

โทริอิแบบดั้งเดิมนั้นจะถูกสร้างด้วยไม้หรือหิน แต่ในปัจจุบัน โทริอิบางต้นอาจถูกสร้างด้วยคอนกรีตเสริมเหล็ก ซึ่งโทริอินั้น มีทั้งแบบทาสีและไม่ทาสี หากทาสี จะทาสีชาดที่ลำต้น และคานด้านบนสุดจะทาด้วยสีดำ ศาลเจ้าฟุชิมิ-อินะริ ในนครเคียวโตะ นั้น มีโทริอิมากกว่าพันต้น แต่ละต้นจะจารึกชื่อผู้บริจาค นักวิชาการบางกลุ่มเชื่อว่าโทริอิมีวิวัฒนาการมาจากซุ้มประตู "โตรณะ" ที่พบในสถาปัตยกรรมอินเดีย

โทริอิ มีความหมายว่า "ที่ของนก" ในญี่ปุ่น มีความเชื่อว่า นกถือเป็นสัตว์ที่มีความเกี่ยวข้องกับโลกหลังความตาย ซึ่งความเชื่อนี้อาจจะมาจากบันทึกโบราณ *[[โคจิกิ]]* และ *[[นิฮงโชะกิ]]* ที่กล่าวถึงพิธีศพของ ยะมะโตะ ทะเกะรุ โอรสในจักรพรรดิเคโกในตำนาน ว่าเมื่อทะเกะรุสิ้นชีพิตักษัยแล้ว ได้ปรากฏร่างนกสีขาวและบินไปเลือกสถานที่ฝังศพของตนเอง ด้วยเหตุนี้ สถานที่ฝังศพของเขาจึงถูกเรียกว่า *ชิระโทะริ มิซะซะงิ* (白鳥陵?, สุสานนกสีขาว)

thumb|250px|ชื่อเรียกส่วนต่าง ๆ ของโทริอิ

## รูปแบบ
โทริอิมีอยู่หลายแบบ ซึ่งแบบที่ง่ายที่สุดคือแบบ *ชิเมะโทริอิ* หรือ *ชูเร็นโทริอิ* (注連鳥居) โดยโทริอินั้น สามารถแบ่งออกเป็น 2 ประเภทใหญ่ ๆ ได้แก่ *ชิมเม* (神明) และ *เมียวจิน* (明神)
### ประเภท ''ชิมเม''

ไฟล์:Shime torii.svg|*ชิมเม โทริอิ* แบบไม่มีคาน
ไฟล์:Shinmei torii 2.svg|*ชิมเม โทริอิ* แบบมีคาน
ไฟล์:Geku - Ise torii.svg|*อิเซะ โทริอิ*
ไฟล์:Kashima Torii.svg|*คะชิมะ โทริอิ *
ไฟล์:Kasuga torii.svg|*คะซุงะ โทริอิ* 
ไฟล์:Hachiman torii.svg|*ฮะชิมัน โทริอิ* 
ไฟล์:Mihashira Torii.svg|*มิฮะชิระ โทริอิ* 


### ประเภท ''เมียวจิน''

ไฟล์:Myoujin torii.svg|*เมียวจิน โทริอิ* 
ไฟล์:Nakayama Torii.svg|*นะกะยะมะ โทริอิ*
ไฟล์:Inari - daiwa torii.svg| *ไดวะ โทริอิ* หรือ *อินะริ โทริอิ*
 File:Ryoubu Torii.svg|*เรียวบุ โทริอิ 
ไฟล์:Miwa torii.svg|*มิวะ โทริอิ
ไฟล์:Usa torii.svg|*อุซะ โทริอิ
ไฟล์:Nune torii.svg|*นุเอะ โทริอิ' 
ไฟล์:Sannou torii.svg|*ซันโน โทริอิ 
ไฟล์:Hizen torii.svg|*ฮิเซ็น โทริอิ 


## อ้างอิง

หมวดหมู่:สถาปัตยกรรมชินโต
หมวดหมู่:สถาปัตยกรรมญี่ปุ่น
หมวดหมู่:ชนิดของทางเข้าออก
ซันจอร์โจมัจโจเร

**ซันจอร์โจมัจโจเร** ( ; เวนิส: San Zorzi Mazor) เป็นเกาะแห่งหนึ่งในเมืองเวนิส ประเทศอิตาลี ขึ้นกับเขตเทศบาลซันมาร์โก เกาะตั้งอยู่ทางตะวันออกของเกาะจูเดกกา และอยู่ทางใต้ของเกาะหลักเมืองเวนิส เกาะถูกล้อมรอบด้วย คลองกราเซีย คลองจูเดกกา และคลองซันมาร์โก

## ประวัติ
เกาะซันจอร์โจมัจโจเรถูกครอบครองโดยจักรวรรดิโรมัน ก่อนถูกตระกูลเมมโม (Memmo) เข้าครองเป็นเจ้าของเกาะนี้จึงถูกเรียกว่า *อินซูลาเมมเมีย* (Insula Memmia) ครั้นในปี ค.ศ. 829 ได้มีการสร้างโบสถ์ในคริสต์ศาสนาเพื่ออุทิศถวายแด่นักบุญจอร์จ และตั้งชื่อว่า *ซันจอร์โจมัจโจเร* เพื่อให้แตกต่างกับชื่อซันจอร์โจอินอัลกา (San Giorgio in Alga) ซึ่งตั้งอยู่ไม่ห่างกันนัก

กระทั่งในปี ค.ศ. 982 บาทหลวงโจวันนี โมโรซีนี (Giovanni Morosini) นักบวชคณะเบเนดิกตินได้เข้ามาก่อตั้งอารามบนเกาะ ตั้งชื่อว่าอารามซันจอร์โจ และได้ส่งคำร้องแด่ตรีบูโน เมมโม (Tribuno Memmo) ดอเจในขณะนั้น ให้บริจาคทั้งเกาะเพื่อสร้างอารามเกื้อหนุนพระศาสนา และเกาะซันจอร์โจเป็นที่รู้จักยิ่งขึ้นจากโบสถ์ซันจอร์โจมัจโจเร ที่ออกแบบโดยอันเดรอา ปัลลาดีโอ (Andrea Palladio) เมื่อปี ค.ศ. 1566

ปัจจุบันเกาะซันจอร์โจมัจโจเรเป็นที่ตั้งของห้องสมุดศูนย์ศิลปะมูลนิธิชีนี (Fondazione Giorgio Cini) โรงภาพยนตร์กลางแจ้งเตอาโตรแวร์เด (Teatro Verde) และมีท่าเรืออยู่สองแห่ง คือ ดาร์เซนากรอเซ (Darsena Crose) ทางเหนือของเกาะ และดาร์เซนาแวร์เด (Darsena Verde) ทางใต้ของเกาะ

## อ้างอิง

## แหล่งข้อมูลอื่น
* 

หมวดหมู่:แคว้นเวเนโต